Klub slovenských turistov Žochár Topoľčany
KST Žochár Topoľčany
Turistický klub priateľov prírody, cyklistiky, lyžovania. Každý je vítaný.
Tlačivo pre 2% dane pre KST Žochár Topoľčany (2023).
Dátum konania: 27. 4. 2019
Trasa: Podhradie – zjazdovka Podhradie – západné sedlo pod Úhradom a späť + Topoľčiansky hrad (5 km).
Pomáhať prírode sa dá rôzne. My turisti si myslíme, že chrániť môžeme len to, čo poznáme. Snažíme sa preto, aby ľudia chodili do prírody, aby ju spoznali, aby ju mali radi. Veríme, že potom sa k nej všetci budeme správať lepšie. A možno sa budeme správať lepšie aj jeden k druhému.
Jedným zo spôsobov ako priblížiť prírodu ľuďom je značenie turistických chodníkov. Tento rok značíme nový náučný chodník Považský Inovec. Na Deň zeme sme značili jeho časť z Podhradia do sedla pod Úhrad.
Ako to už býva, niekto zabudol oceľovú kefu na odstraňovanie lišajníka a machu. Zachránil nás Ivan, ktorý v obchode v Podhradí pohotovo kúpil sadu drôtených hubiek na riad. Prekvapivo to šlo dobre aj s nimi. Tak dobre, že dve hubky sa za odmenu dostali aj na našu spoločnú fotografiu.
Zapísal: Peter ml.